**OBRAZEC št. 6 – VZOREC POGODBE**

**Občina Trebnje, Goliev trg 5,** **8210 Trebnje**, ki jo zastopa županja Mateja Povhe, (v nadaljevanju: naročnik),

* identifikacijska številka za DDV: SI 34728317
* matična številka: 5882958000
* številka transakcijskega računa: SI56 0110 0010 0013 047, odprt pri

Banki Slovenije

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* identifikacijska številka za DDV: \_\_\_\_\_\_\_\_\_\_\_
* matična številka: \_\_\_\_\_\_\_\_\_\_\_
* transakcijski račun: \_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_

(v nadaljevanju: **izvajalec**),

sklepata naslednjo

**POGODBO**

**za »****Ureditev nadstrešnice na avtobusni postaji v Trebnjem – 2. faza: Postavitev nove avtobusne nadstrešnice«**

1. **UVODNA DOLOČBA**
   1. člen

Pogodbeni stranki uvodoma kot nesporno ugotavljata, da:

1. je naročnik na podlagi drugega odstavka 21. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju: ZJN-3) in Navodila o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2024 z dne 2. 04. 2024 (v nadaljevanju: Navodilo), izvedel postopek zbiranja ponudb za oddajo evidenčnega naročila za izbiro izvajalca za »Ureditev nadstrešnice na avtobusni postaji v Trebnjem – 2. faza: Postavitev nove avtobusne nadstrešnice«;
2. je naročnik kot najugodnejšega ponudnika na podlagi predloženih ponudb ponudnikov in Odločitve o oddaji naročila, št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, izbral zgoraj navedenega izvajalca;
3. je ta pogodba sklenjena v skladu s programom del občinske uprave in s sprejetim Odlokom o proračunu Občine Trebnje za leto 2024 (Uradni list RS, št. 131/23), v nadaljevanju: Odlok o proračunu).
4. **PREDMET POGODBE**

2. člen

Predmet pogodbe je izvedba investicije: »Ureditev nadstrešnice na avtobusni postaji v Trebnjem – 2. faza: Postavitev nove avtobusne nadstrešnice«.

Dela po tej pogodbi obsegajo vsa dela po ponudbi izvajalca št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_.

Pri izvedbi investicije mora izvajalec predvideti vse potrebne ukrepe za varnost na gradbiščih, ukrepe za čim bolj nemoten potek le-te, zagotoviti varnost delavcev in mimoidočih.

3. člen

Izvajalec se obvezuje, da bo vsa dela izvedel skladno s svojo ponudbo št. \_\_\_\_\_\_\_\_ z dne \_\_\_\_\_\_\_\_\_\_, ki je priloga in sestavni del te pogodbe.

Spremembe in odstopanja od načina izvedbe ter kvalitete materiala in opreme so dopustne le s pristankom vodje projekta naročnika.

1. **OSNOVNE OBVEZNOSTI POGODBENIH STRANK**

4. člen

Izvajalec se zavezuje za naročnika izvesti investicijo iz 2. člena te pogodbe, ob tem pa vsa potrebna dela izvršiti s skrbnostjo dobrega strokovnjaka, po pravilih gradbene stroke in skladno s predpisi, ki urejajo posege v okolje.

5. člen

Naročnik bo izvajalcu ob uvedbi v delo predložil vso potrebno dokumentacijo. V primeru, če izvajalec prične z delom, se ne glede na prejšnji stavek šteje, da je uveden v delo.

6. člen

Izvajalec se zavezuje pristopiti k investicijam takoj po podpisu te pogodbe s strani obeh pogodbenih strank, ter uvedbi v delo s strani naročnika.

V roku osmih (8) dni po uvedbi v delo je izvajalec dolžan opozoriti naročnika na morebitne nejasnosti ali pomanjkljivosti v popisu del, sicer se šteje, da dokumentacija zadostuje za kvalitetno izvedbo vseh del, ki so predmet te pogodbe.

Izvajalec se zavezuje odpraviti škodo tretji osebi oz. škodo na predmetih in objektih v lasti tretjih oseb na lastne stroške skladno z Gradbenim zakonom GZ-1 (Uradni list RS, št. 199/21, 105/22 – ZZNŠPP in 133/23).

1. **ROKI IZVEDBE DEL**

7. člen

Izvajalec bo izvedel vsa dela v zvezi z investicijo v skladu s to pogodbo v naslednjih rokih:

* začetek del takoj po podpisu pogodbe s strani obeh pogodbenih strank in uvedbi izvajalca v delo,
* dokončanje vseh del po tej pogodbi najpozneje do: 14. 6. 2024.

Izvajalec se obvezuje v rokih, ki so navedeni v prejšnjem odstavku tega člena, izvesti investicijo in pri tem upoštevati vse zahteve naročnika v zvezi z roki izvedbe del.

Če izvajalec ne začne z deli v pogodbenem ali naknadno določenem roku, sme naročnik oddati dela v celoti ali delno drugemu izvajalcu. Vse morebitne višje stroške in škodo, ki s tem nastane, trpi izvajalec del iz te pogodbe. Enako sme ukrepati naročnik, če izvajalec neupravičeno prekine ali ustavi dela.

V primeru, da materiala iz kakršnihkoli razlogov ni mogoče vgraditi v pogodbenem roku, ga je izvajalec dolžan, na svoje stroške, primerno skladiščiti do odpoklica s strani naročnika.

V primeru podaljšanja roka izvedbe del te pogodbe se sklene aneks k tej pogodbi, sicer se šteje, da rok ni bil podaljšan.

8. člen

Če izvajalec zamuja glede na rok dokončanja del iz prejšnjega člena te pogodbe, je o tem dolžan pred iztekom roka pisno obvestiti naročnika in ga zaprositi za podaljšanje roka.

Pogodbeno dogovorjeni rok se lahko podaljša izključno s soglasjem pogodbenih strank.

1. **IZVEDBA DEL**

9. člen

Naročnik podaja izrecno soglasje k vključitvi podizvajalcev po izbiri izvajalca v izvedbo del. Napram naročniku izvajalec odgovarja za vsa dela, ki jih izvede(jo) podizvajalec/podizvajalci, kot da bi jih opravil sam.

1. **VREDNOST POGODBE**

10. člen

Izvajalec se obvezuje, da bo dela, opredeljena v 2. členu te pogodbe opravil po načelu »fiksne cene na enoto in dejanske izmere«, ki jih je navedel v ponudbi št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_.

Skupna pogodbena vrednost investicije, ki je predmet te pogodbe, znaša:

|  |  |
| --- | --- |
| Ureditev nadstrešnice na avtobusni postaji v Trebnjem – 2. faza: Postavitev nove avtobusne nadstrešnice (vrednost brez DDV) |  |
| Skupaj DDV (22%): |  |
| **Skupaj vrednost z DDV:** | (z besedo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_). |

Fiksne cene na enoto mere navedene v ponudbi št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_ in se tekom izvajanja te pogodbe ne smejo spreminjati.

V primeru dodatnih in več – presežnih del, nepredvidenih in pozneje naročenih del veljajo fiksne cene na enoto, tudi za ta dela.

1. **SPREMEMBA VREDNOSTI POGODBE**

11. člen

O kakršnih koli dodatnih delih (presežna, manjkajoča, nepredvidena) mora izvajalec takoj pisno obvestiti naročnika in mu brez predhodnega poziva s strani naročnika dostaviti predračun teh del. Dodatnih del, ki niso opredeljena s to pogodbo, izvajalec ne sme začeti izvajati brez predhodnega soglasja naročnika.

Za odobrena dodatna dela se z izvajalcem sklene aneks k osnovni pogodbi ali nova pogodba.

1. **OBRAČUN DOBAVLJENEGA MATERIALA, OPREME IN IZVEDENIH DEL**

12. člen

Izvajalec bo investicijo izvedel v skladu z zahtevami naročnika in svojo ponudbo.

Izvajalec je dolžan za potrebe investicije dobaviti ves potreben material in vso opremo in proizvode, ki so določeni s tehnično dokumentacijo, projekti in popisom del in skladno s svojo ponudbo št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_.

Pogodbene cene so fiksne. Izvajalec ni upravičen do podražitev.

Začasne situacije, potrjene s strani nadzora bo izvajalec dostavil naročniku v potrditev do petega (5.) dne v mesecu za pretekli mesec, končno obračunsko situacijo pa je izvajalec dolžan izstaviti najpozneje v roku 15 dni po uspešni primopredaji izvedenih del naročniku, razen če se naročnik in izvajalec ne dogovorita drugače.

K situaciji oziroma računu morajo biti priloženi dokumenti, ki omogočajo nadzor nad izvršenimi deli in so podlaga za njegovo izstavitev. Pri izstavitvi računa se mora izvajalec sklicevati na številko te pogodbe.

Naročnik je dolžan v osmih (8) dneh od dneva prejema potrjene situacije to pregledati in nesporni del plačati skladno z določili 14. člena te pogodbe. Sporni del situacije pa mora v roku osmih (8) dni od dneva prejema pisno zavrniti, sicer se šteje, da je situacija v celoti potrjena.

1. **PLAČILNI POGOJI**

13. člen

Plačilo bo naročnik izvedel na osnovi vsake, s strani nadzornega organa potrjene, mesečne in končne situacije.

Sredstva za izvedbo naročila so zagotovljena na podlagi Odloka o proračunu Občine Trebnje za leto 2024 (Uradni list RS, št. 131/23), pod proračunsko postavko\_\_\_\_\_\_\_\_\_\_\_\_\_\_\_\_\_, konto \_\_\_\_\_\_\_\_\_\_\_\_\_\_\_.

Rok plačila za vsako izstavljeno situacijo je trideset (30) dni po uradnem datumu prejema vsake potrjene mesečne in končne situacije na transakcijski račun izvajalca številka št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Situacijo oziroma račun je potrebno posredovati kot e-Račun preko spletne aplikacije UJPnet.

V izjemnem primeru, ko med proračunskim letom Občinski svet Občine Trebnje spremeni proračun, zaradi česar ni mogoče realizirati pogodbe v predvidenem obsegu, se naročnik in izvajalec z aneksom dogovorita za spremembo pogodbenih nalog oziroma za spremembo dinamike plačila.

Tudi vse druge potrebne dogovore v zvezi z realizacijo te pogodbe bosta pogodbeni stranki sklenili v obliki pisnih aneksov k tej pogodbi.

14. člen

Kot dan plačila se šteje dan, ko je naročnik izdal nalog za izplačilo. V primeru reklamacije izvedbe del se plačilo dela ali celotne situacije zadrži do odprave vzrokov reklamacije.

15. člen

V kolikor naročnik računa ne bo plačal v dogovorjenem roku, ima izvajalec pravico obračunati zamudne obresti skladno z zakonom.

1. **FINANČNA ZAVAROVANJA**

16. člen

Izvajalec je dolžan zavarovati svoje pogodbene obveznosti z naslednjimi finančnimi zavarovanji:

* za dobro izvedbo pogodbenih obveznosti izvajalec izroči naročniku bianco podpisano in žigosano menico z meničnim pooblastilom za zavarovanje dobre izvedbe pogodbenih del v višini 10 % skupne pogodbene vrednosti z DDV, z veljavnostjo najmanj do poteka roka 30 dni od dneva uspešne izpolnitve obveznosti izvajalca po tej pogodbi.

Izvajalec je dolžan izročiti naročniku bianco menico in menično pooblastilo v desetih (10) dneh po podpisu te pogodbe, sicer pogodba ne začne veljati.

Naročnik lahko unovči menico v primeru, če izvajalec svojih obveznosti ne opravlja skladno s to pogodbo in če naročnik razdre to pogodbo zaradi kršitev s strani izvajalca.

Pred unovčenjem menice bo naročnik izvajalca pisno opozoril na izvajalčevo neizpolnjevanje pogodbenih obveznosti in mu postavil rok za izpolnitev obveznosti. V primeru, da izvajalec v postavljenem roku svojih obveznosti ne izpolni, lahko naročnik unovči menico.

* za odpravo napak v garancijskem roku izvajalec izroči naročniku bianco podpisano in žigosano menico z meničnim pooblastilom, v višini 5 % pogodbene vrednosti z DDV, rok trajanja menice pa je za trideset (30) dni daljši kot je garancijski rok, določen v 22. členu te pogodbe.

1. **POGODBENA KAZEN IN ŠKODA**

17. člen

Če se izvajalec po svoji krivdi pri izvedbi del ne drži s to pogodbo dogovorjenih rokov, sme naročnik za vsak dan zamude zahtevati plačilo pogodbene kazni v višini 0,5 % od vrednosti pogodbenih del. Višina pogodbene kazni je omejena na 10 % skupne pogodbene vrednosti naročila z davkom na dodano vrednost. Pogodbena kazen izvajalca ne odvezuje od izvedbe pogodbenih del.

18. člen

Če naročniku zaradi zamude izvajalca z izvedbo del nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

1. **OBVEZE NAROČNIKA IN IZVAJALCA**

19. člen

Naročnik se obvezuje:

* dati izvajalcu na razpolago vso dokumentacijo, s katero razpolaga;
* dati izvajalcu vso ostalo potrebno dokumentacijo, potrebno za začetek del po tej pogodbi;
* dati izvajalcu na razpolago vse potrebno za izvajanje pogodbenih del, če je na območju investicije to mogoče; stroški priklopa in porabe gredo v breme izvajalca;
* sodelovati z izvajalcem s ciljem, da se prevzeta dela izvršijo pravočasno in v obojestransko zadovoljstvo;
* tekoče obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih del;
* dati izvajalcu vse ostale potrebne podatke vezane na investicijo.

Izvajalec jamči:

* da mu je poznan predmet te pogodbe in vsi spremljajoči riziki v zvezi z izvedbo del,
* da so mu razumljivi in jasni pogoji in okoliščine za pravilno izvedbo del,
* da bo dela izvedel strokovno in v skladu z dokumentacijo, ki jo je prejel od naročnika,
* izvajati dela v skladu z gradbenimi predpisi, ki veljajo za gradnjo, ki jo izvaja, ter po pravilih gradbene stroke,
* izvajati dela v skladu z okoljskimi predpisi in uporabiti material in tehnologijo, ki v najmanjši meri obremenjuje okolje,
* da bo izvedel dela na način, ki bo omogočil ohranitev identitete krajine,
* da bo izvajal dela na način in v skladu s predpisi, ki določajo posege v okolje,
* da bo vodil knjigo gradbeni dnevnik in knjigo obračunskih izmer, ki morajo biti podpisane s strani naročnika in izvajalca,
* da bodo vsa dela ustrezala zahtevam naročnika.

Izvajalec se obvezuje:

* izvajati dela po pravilih gradbene stroke in skladno s predpisi,
* pred začetkom del izdelati ustrezen načrt organizacije gradbišča, izdelan v skladu z veljavnimi predpisi,
* zagotoviti varnost delavcev, mimoidočih,
* zagotoviti vso potrebno delovno in ostalo opremo potrebno za varnost delavcev na gradbišču,
* zagotoviti varnost in stabilnost objektov, ki so predmet investicije,
* pred začetkom del poskrbeti za prijavo zapore cest, kot in če bo to potrebno,
* zagotoviti kontrolo kakovosti del,
* zagotoviti varnost in stabilnost objektov, ki so predmet investicije,
* naročnika pisno obvestiti o začetku in dokončanju del,
* izvesti vsa dela v skladu s časovnim načrtom izvajanja del,
* izvesti primopredajni pregled na lastne stroške,
* izročiti dokazila (ateste) o vgrajenih materialih, konstrukcijah in opremi.

Izvajalec se obvezuje, da bo kakršenkoli material, ki ostane ali se pridobi pri gradbenih ali obnovitvenih delih ponovno uporabil, recikliral, obdelal oziroma shranil na okoljsko neoporečen način ter o tem dal naročniku dokumentacijo pri vsakokratni izdani situaciji.

Izvajalec se zavezuje, da bo vso dokumentacijo vključno z računovodskimi in knjigovodskimi evidencami v zvezi z investicijo, ki je predmet te pogodbe, hranil in vodil ločeno. Izvajalec mora voditi vso predpisano dokumentacijo ter zagotavljati ustrezno revizijsko sled, upoštevati zahteve v zvezi s hrambo dokumentacije, kot je to navedeno v naslednjem odstavku tega člena in zagotoviti vpogled v dokumentacijo in jo posredovati naročniku.

Izvajalec se zavezuje vso dokumentacijo iz prejšnjega odstavka tega člena hraniti najmanj toliko let kot je garancijska doba, ter še pet (5) let po zaključku investicije, kot dokazila za potrebe bodočih preverjanj.

1. **IZROČITEV IN PREVZEM DEL**

20. člen

Izvajalec je dolžan o datumu dokončanja del obvestiti naročnika in ga takoj pozvati na prevzem del.

Naročnik je dolžan takoj po obvestilu izvajalca začeti s postopkom za izvedbo tehničnega pregleda.

O dokončanju in prevzemu del pri investiciji, ki je predmet te pogodbe, sestavijo pooblaščeni predstavniki vseh pogodbenih strank primopredajni zapisnik, v katerem natančno ugotovijo predvsem:

* ali izvedena dela ustrezajo določilom te pogodbe, veljavnim zakonskim predpisom in pravilom stroke,
* datume začetka in končanja del in datum prevzema del,
* kakovost izvedenih del in pripombe naročnika v zvezi z njo,
* morebitna odprta, med predstavniki pogodbenih strank sporna vprašanja tehnične narave.

Dokončen prevzem objekta je po uspešnem pregledu naročnika – brez pripomb in zadržkov.

Če se naročnik v roku osmih (8) dni ne odzove pozivu izvajalca naj prevzame dela, sestavi izvajalec prevzemni zapisnik v njegovi odsotnosti.

Z dnem izročitve zapisnika naročniku nastopijo pravne posledice, povezane z izročitvijo in prevzemom del.

Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, pa tega ne stori, sme naročnik dela naročiti drugemu izvajalcu, ki jih le-ta izvede na izvajalčev račun. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa da sorazmerno zniža vrednost teh del ali izdelkov kot odbitek pri kvaliteti.

Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme izdelati druga pogodbena stranka v njegovi odsotnosti.

Ob primopredaji del mora izvajalec izročiti naročniku vso dokumentacijo v zvezi z investicijo.

1. **GARANCIJSKI ROKI**

21. člen

Izvajalec prevzame jamstvo za kvalitetno izvedbo del in kvaliteto uporabljenega materiala in opreme v skladu z garancijskimi roki in Gradbenim zakonom GZ-1.

22. člen

Izvajalec daje splošno petletno (5) garancijo za vsa izvedena dela, vgrajen material in opremo.

Za solidnost gradnje je garancijski rok v skladu z določbami Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631; v nadaljevanju: OZ) deset (10) let od izročitve in prevzema del.

Garancijski rok mora biti razviden tudi iz dokumentacije, ki jo je izvajalec dolžan naročniku izročiti ob dokončnem prevzemu izvedenih del, ki je predmet te pogodbe.

Garancijski rok začne teči z dnem uspešnega pregleda (brez pripomb in pridržkov) in dokončnim prevzemom objekta, ki je predmet te pogodbe, s strani naročnika.

23. člen

Ob prevzemu izvršenih del investicije, ki je predmet te pogodbe, je naročnik dolžan pregledati izvršena dela po tej pogodbi. Vse morebitne napake se vpišejo v zapisnik o komisijskem pregledu in se sporazumno določi rok za njihovo odpravo.

Če izvajalec morebitnih napak ne odpravi v dogovorjenem roku, jih je po načelu dobrega gospodarja, upravičen odpraviti naročnik, na račun izvajalca.

24. člen

V času garancijskih rokov je izvajalec dolžan, na poziv naročnika in na svoj račun odpraviti vse pomanjkljivosti in napake na investiciji, ki je predmet te pogodbe, materialu in opremi, ki so predmet investicije in ki so posledica slabe kvalitete del, materiala ali opreme.

Če izvajalec ne odpravi napak v dogovorjenem roku, jih je po načelu dobrega gospodarja upravičen odpraviti naročnik, na račun izvajalca. Naročnik si v takem primeru zaračuna 10 % pribitek za kritje svojih režijskih stroškov.

1. **ODSTOP OD POGODBE**

25. člen

Pogodbeni stranki sta sporazumni, da lahko naročnik odstopi od pogodbe:

* če izvajalec po pisnem pozivu naročnika in naknadnem, največ sedem (7) dnevnem roku, z deli ne začne ali jih ob morebitni prekinitvi ne nadaljuje,
* če izvajalec po svoji krivdi zamuja z deli več kot deset (10) dni,
* zaradi nastalih zamud po krivdi izvajalca, ki imajo za posledico večjo materialno škodo,
* če ga nadzorni organ že tekom investicije opozori, da izvajalec dela nekvalitetno in v nasprotju s pravili stroke, ali če izvajalec izvaja dela na način, da ogroža varnost delavcev in mimoidočih.

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti,
* če mu naročnik, tudi po naknadno postavljenem roku, ki ne more biti krajši od osmih (8) delovnih dni, ne posreduje navodil v zvezi z njegovimi vprašanji, ki so bistvena za izvedbo del,
* če pride izvajalec v položaj, da ni sposoben opraviti pogodbenih del.

Odpoved pogodbe mora biti v vsakem primeru pisna. V odpovedi pogodbe mora biti točno navedeno, na podlagi česa se pogodba prekinja.

Če pride do prekinitve te pogodbe po krivdi izvajalca, naročnik nima nobenih finančnih obveznosti ne glede na obseg opravljenih del.

1. **KONTAKTNE OSEBE**

26. člen

Kontaktna oseba s strani naročnika je \_\_\_\_\_\_\_\_\_\_\_\_\_\_\_\_\_\_\_\_.

Kontaktna oseba s strani izvajalca za izvrševanje te pogodbe je \_\_\_\_\_\_\_\_\_\_\_\_\_\_\_\_\_\_\_\_.

27. člen

Naročnik je dolžan obvestiti izvajalca o zamenjavi kontaktnih oseb iz prejšnjega člena te pogodbe v roku treh (3) dni po njihovi zamenjavi.

1. **VARSTVO PRI DELU IN VARNOST NA GRADBIŠČU**

28. člen

Izvajalec je dolžan v času investicije na celotnem gradbišču upoštevati vse zakonske in druge predpise in določbe varstva pri delu. Izvajalec je dolžan upoštevati tudi vse predpise, ki urejajo področje delovnih razmerij.

Za varnost delavcev je odgovoren izključno izvajalec sam in naročnik iz tega naslova ne nosi nobene odgovornosti.

Izvajalec je dolžan zagotoviti varnost vseh mimoidočih in zagotoviti varnost in stabilnost objekta ves čas izvedbe del.

1. **POSLOVNA SKRIVNOST**

29. člen

Podatki iz te pogodbe, kot tudi dokumentacija, ki se nanaša na to pogodbo in njegovo izvajanje, razen podatkov, ki se v skladu z veljavnimi predpisi štejejo za javne, se štejejo za poslovno skrivnost.

30. člen

Vsa dokumentacija, ki jo izdela izvajalec, je last naročnika in jo izvajalec lahko preda tretji osebi le s soglasjem naročnika. Izvajalec je dolžan hraniti izvod kompletnega izvoda dokumentacije v svojem arhivu.

1. **PROTIKORUPCIJSKA KLAVZULA**

31. člen

V primeru, da se ugotovi, da je izvedba javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je pogodba nična.

Naročnik bo v primeru ugotovitve o domnevnem obstoju dejanskega stanja iz prejšnjega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **TRAJANJE POGODBE**

32. člen

Ta pogodba začne veljati in se izvajati z dnem podpisa te pogodbe s strani vseh pogodbenih strank, pod pogojem predložitve instrumenta finančnega zavarovanja za dobro izvedbo pogodbenih obveznosti.

Pogodbene obveznosti so zaključene takrat, ko potečejo garancijski roki in so odpravljene vse morebitne napake, ki so ugotovljene v garancijskem roku.

1. **REŠEVANJE SPOROV**

33. člen

Pogodbeni stranki bosta morebitne spore, nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče po sedežu naročnika.

Določila te pogodbe se presojajo z uporabo Posebnih gradbenih uzanc in predpisi, ki urejajo področje predmeta te pogodbe, razen če niso v nasprotju z določili te pogodbe ali OZ.

1. **DRUGE DOLOČBE**

34. člen

V kolikor bi v času veljavnosti te pogodbe prišlo do spremembe statusa izvajalca, naročnik samostojno odloči o prenosu obveznosti iz te pogodbe na tretjo osebo v skladu s predpisi, ki urejajo prenesene pogodbe.

35. člen

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

36. člen

Pogodba je sestavljena v dveh (2) enakih izvodih, od katerih ima vsak značaj izvirnika in od katerih prejme vsaka pogodbena stranka po en (1) izvod.

|  |  |  |
| --- | --- | --- |
| IZVAJALEC: |  | NAROČNIK: |
|  |  | **OBČINA TREBNJE** |
|  |  | Mateja Povhe  ŽUPANJA |
| žig |  | žig |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |